
BORSOD-ABAUJ-ZEMPLEN MEGYEI
KORMANYHIVATAL




Szuhakállói Közös Önkormányzati Hivatal

Jegyzője



Tájékoztatom a község lakosságát, hogy a Borsod-Abaúj-Zemplén Megyei Kormányhivatal Agrárügyi Főosztály Élelmiszerlánc-biztonsági és Állategészségügyi Osztálya a rókák és más vadon élő ragadozók veszettség elleni orális immunizálása miatt, a község közigazgatási területére, 
2020. április 5. és 2020. április 25. közötti időszakra legeltetési tilalmat és ebzárlatot rendelt el.
Az ebzárlat időtartama alatt:

· tartási helyen minden kutyát és macskát elzárva, illetőleg a kutyákat megkötve úgy kell tartani, hogy azok más állattal vagy emberrel ne érintkezhessenek; zárt udvarban a kutyák elzárását vagy megkötését mellőzni lehet, ha azok onnan ki nem szökhetnek; 

· kutyát tartási helyéről csak pórázon vezetve és szájkosárral szabad kivinni; 

· a település területéről kizárólag érvényes veszettség elleni védőoltással rendelkező kutyát vagy macskát és csak a hatósági állatorvos kedvező eredményi vizsgálata után és engedélyével szabad kivinni.

Az érvényes veszettség elleni védőoltással rendelkező 

· vadászebek, 

· a fegyveres erők és fegyveres testületek ebei, 

· a katasztrófa-mentő ebek, 

· a segítő és terápiás ebek, valamint a látássérült embereket vezető ebek rendeltetési céljuknak megfelelő használatuk idejére mentesek a fent foglalt korlátozás alól. 

Az ebzárlat alatt befogott kóbor húsevőket hatósági megfigyelés alá kell helyezni az ebzárlat időtartamára. 

Az ebzárlat alatt húsevő állatok összevezetésével járó rendezvény (pl. kiállítás, sportrendezvény) nem tartható. 
A legeltetési tilalom időtartama alatt:

· - a szarvasmarhák, bivalyok, juhok, kecskék, lovak, szamarak, öszvérek és sertések legeltetését a lakott településen belül az erre kijelölt helyen, ilyen hely hiányában a lakott település határától számított 500-1000 méteren belül kell megszervezni,

· - bármely állatfajba tartozó állatok vándorolva történő legeltetése tilos,

· - az állandóan legelőn tartott húshasznú szarvasmarha-állományok legeltetését - az állomány nagyságától függően - 10-20 hektáros területre kell korlátozni. 

Tilos a legelő területén, vagy a lakott területen kívül működő állattartó telepek körül a pásztorebek, terelő kutyák használata. 
A települések sűrűn lakott részein nem történik vakcina kiszórás, a külterületin zöldterületeken azonban igen.

Dédestapolcsány, 2020. 04. 01.                                                    

                                                                                 


Dr. Herczeg Tibor sk.

